บีไอจี เพิ่มจุดเติมออกซิเจน ฟรี ให้มูลนิธิ-อาสาสมัคร ผ่านเครือข่ายคู่ค้าอีก 7 แห่งในพื้นที่ภาคตะวันออก
นายปิยบุตร จารุเพ็ญ กรรมการผู้จัดการ บริษัท บางกอกอินดัสเทรียลแก๊ส จำกัด หรือบีไอจี ผู้ผลิตออกซิเจนรายใหญ่ที่สุดในประเทศไทย เปิดเผยว่า ขณะนี้บีไอจีได้ขยายเครือข่ายคู่ค้าผู้แทนจำหน่ายเติมออกซิเจนฟรีให้กับหน่วยงานต่างๆ ไปเขตในภาคตะวันออก โดยจับมือกับห้างหุ้นส่วนจำกัด ไทยผลิตภัณฑ์ก๊าซ (Thai Gas Product) ซึ่งเป็นคู่ค้าผู้แทนจำหน่ายก๊าซออกซิเจนในภาคตะวันออกครอบคลุมจังหวัดที่เป็นพื้นที่สีแดงเข้ม ประกอบด้วย ชลบุรี ระยอง ปราจีนบุรี จันทบุรีและตราด เปิดให้บริการเติมออกซิเจนทางการแพทย์ให้กับมูลนิธิ อาสาสมัครสาธารณสุขและหน่วยกู้ภัยต่างๆ โดยไม่เสียค่าใช้จ่าย สามารถนำถังออกซิเจนที่ได้ตามมาตรฐาน มอก. ออกซิเจนทางการแพทย์ และอายุถังไม่เกิน 5 ปี หรือหากถังบรรจุที่เกิน 5 ปี ต้องผ่านการทดสอบภาชนะบรรจุตามมาตรฐานการทดสอบภาชนะบรรจุก๊าซ มอก–358-2551 โดยสามารถนำถังออกซิเจนมาเติมออกซิเจนในสาขาจังหวัดต่างๆ ประกอบด้วย ห้างหุ้นส่วนจำกัด ไทยผลิตภัณฑ์ก๊าซอ.เมืองระยอง จ.ระยอง โทร. 038-611-050 / บริษัท ไทยไดมอนด์ก๊าซ จำกัด อ.นิคมพัฒนา จ.ระยอง โทร. 038-017-481 / บริษัท ชลบุรีออกซิเจน จำกัดอ.บางละมุง จ.ชลบุรี โทร.038-236-972 / บริษัท ไทรงามออกซิเจน จำกัดอ.สอยดาว จ.จันทบุรี โทร. 039-497-735 / ห้างหุ้นส่วนจำกัด ปากแซงออกซิเย่น อ.มะขาม จ.จันทบุรี โทร. 039-460-266 / ห้างหุ้นส่วนจำกัด กบินทร์อ๊อกซิเจน อ.กบินทร์บุรี จ.ปราจีนบุรี โทร. 037-298-199 / ห้างหุ้นส่วนจำกัด ตราดอ็อกซิเจน อ.เขาสมิงจ.ตราด โทร. 039-518-149สำหรับมูลนิธิ อาสาสมัครสาธารณสุข และหน่วยกู้ภัยต่างๆ พื้นที่ในเขตกรุงเทพฯ และปริมณฑล ยังสามารถนำถังออกซิเจนทางการแพทย์มาเติมได้เช่นเดิมโดยไม่เสียค่าใช้จ่าย ผ่านขยายเครือข่ายคู่ค้าผู้แทนจำหน่าย ได้แก่ บริษัท ยูไนเต็ดอินดัสเตรียลแก๊ส จำกัด ต.บางเสาธง อ.บางเสาธง สมุทรปราการ โทร. 02 708 4148-9 / บริษัท สาครอินดัสเทรียลแก๊ส จำกัด อ.เมือง สมุทรสาคร โทร. 062 695 6545 และ 094 898 6655 / บริษัท รังสิตอินดัสเทรียลแก๊ส จำกัด อ.ธัญบุรี ปทุมธานี โทร. 02 996 0888 ทั้งนี้ เพื่อช่วยเหลือผู้ป่วยหนักที่จำเป็นต้องใช้ ออกซิเจนทางการแพทย์และอยู่ระหว่างรอเข้ารับการรักษาในโรงพยาบาล บีไอจีจึงเปิดพื้นที่บริการเติมออกซิเจนให้กับเจ้าหน้าที่มูลนิธิ อาสาสมัครสาธารณสุข และหน่วยกู้ชีพกู้ภัยฉุกเฉินต่างๆ สามารถนำถังออกซิเจนได้โดยไม่ต้องเสียค่าใช้จ่าย เพื่อนำไปช่วยชีวิตผู้ป่วยกึ่งวิกฤติเตียงสีเหลืองให้ฟื้นฟูอาการจนกลายเป็นผู้ป่วยเตียงสีเขียวได้ต่อไป